google/wiki40b huggingface dataset:
Hipolitas (mitologija)

Gigantas

Gigantas Hipolitas, kuris Gigantomachjoje neatsilaikė prieš Hermį, užsidėjusi Hado šalmą, dėl to buvęs nematomas.

Romėnų mitologijoje

Virbijus (Hipolitas) – menkas dievas, minimas kaip Dianos mylimasis. Identifikuojamas su prisikėlusiu Hipolitu.
Antanas Jasaitis

Biografija

Brolis Juozas Jasaitis. 1952–1956 m. mokėsi Vilniaus žemės ūkio technikume, 1956–1958 m. studijavo Lietuvos žemės ūkio akademijoje, 1958–1963 m. Maskvos K. Timiriazevo žemės ūkio akademijoje. 1963–1966 m. dirbo Maskvos universitete, 1966–1975 m. Maskvos universiteto Tarpfakultetinės bioorganinės chemijos laboratorijos Bioenergetikos skyriuje.
Nuo 1975 m. Vilniaus universiteto Gamtos fakulteto dėstytojas. 1975–1990 m. LSSR mokslų akademijos Biochemijos instituto Genų veiklos reguliavimo laboratorijos vadovas. 1976 m. LSSR MA narys korespondentas.  1978 m. profesorius. 1990–1999 m. Metabolizmo ir bioenergetikos laboratorijos vadovas. 1993 m. habilituotas biomedicinos mokslų daktaras. Nuo 1992 m. Vytauto Didžiojo universiteto Aplinkotyros fakulteto dėstytojas, 1994–1996 m. dekanas, 1993–1997 m. Molekulinės ir ląstelės biologijos katedros vedėjas.
1992–1994 m. Lietuvos biochemikų draugijos pirmininkas, 1995–1999 m. Biochemijos instituto tarybos pirmininkas.

Mokslinė veikla

Tyrė energijos apykaitos mechanizmus bakterijų, augalų ir gyvūnų ląstelių membranose, genetinius energijos apykaitos, fermentų biosintezės ir reguliacijos principus.
Pandėlio gimnazija

Istorija

Pirmoji Pandėlio mokykla pastatyta 1777 m. prie Pandėlio klebonijos. Pagrindinėse trijose mokyklos grupėse buvo mokoma po kelis mokinius.
Apie antrąją Pandėlio valsčiaus mokyklą 1925 m. pasakojo Stenionių kaimo gyventojas Kazys Melvydas: „1865 m. aš mokiausi šioje mokykloje. Vienas mokytojas mokė 80 vaikų rusiškai kalbėti, skaityti ir rašyti. Mokė dviejuose kambariuose. Kai mokytojas mokė viename kambaryje, tai antrame daugiau pramokę vaikai mokė vieni kitus kalbėti ir skaityti“. Šioje mokykloje buvo mokoma iki 1912 m.
Trečioji Pandėlio dviklasė mokykla pastatyta 1912 m. Iki 1915 m. dėstoma kalba buvo rusų, tik viena mokytoja, Glemžaitė, po vieną pamoką per savaitę mokė lietuviškai kalbėti ir rašyti.
Ketvirtoji Pandėlio mokykla – progimnazija, statyta 1938 m. direktoriaus Felikso Karpavičiaus iniciatyva. Senajame pastate veikė pradinė mokykla su keturiais skyriais. Pastatytoje mokykloje buvo atidarytos I–IV gimnazijos klasės. Čia buvo tik penkių klasių patalpos ir nedideli butai mokyklos direktoriui ir sargui.
Po II pasaulinio karo įvedus visuotinį mokymą, pandėliečių vaikai netilpo į esamus pastatus. Esant patalpų trūkumui, Alfonsas Gaška ėme rūpintis dabartinės Pandėlio vidurinės mokyklos statyba. 1958 m. buvo pradėta statyti 800 vietų keturių aukštų Pandėlio vidurinė mokykla.
Kardas akmenyje

Siužetas

Filmo veiksmas vyksta VI a. Anglijoje, tik ką mirus karaliui Uteriui Pendragonui, kuris nepaliko sosto įpėdinio. Greitai pasklinda žinia apie magišką akmenyje įsmeigtą kalaviją; pasak legendos, tas, kas jį ištrauks, taps Anglijos karaliumi. Tačiau niekam to padaryti nepavyksta ir Angliją apninka Tamsieji amžiai.
Po daugelio metų, burtininkas Merlinas nuspėja, kad berniukas, vardu Artūras (taip pat Vortas), užsuks į jo buveinę. Lydėdamas netikrą brolį Kėjų, Vortas netyčiom sukliudo jam sumedžioti elnią. Jis nulekia sugrąžinti strėlės ir įkrinta į Merlino urvą. Merlinas išsyk pasiskelbia busiąs jo mokytoju ir jiedu išvyksta į Vorto namus, pilį, prižiūrimą sero Ektoro. Tuo tarpu Ektoro draugas, seras Pelinoras atvyksta su žinia apie rengiamą turnyrą, kurio nugalėtojas taps karaliumi. Ektoras nusprendžia Kėjų paruošti šiam turnyrui ir paskiria Vortą jo ginklanešiu. Merlinas ima mokyti Vortą magijos paslapčių. Pirmiausia jis save ir Vortą paverčia žuvimis, taip supažindindamas Vortą su fizika. Vėliau panašiu mokymo būdu (paverčiant Vortą vovere) supažindina ir su gravitacijos dėsniais. Apie tai sužinojęs Ektoras apkaltina Merliną naudojant juodąja magiją bei paskiria Kėjui kitą ginklanešį.
Trečias mokymas apima skraidymo meną; Vortas paverčiamas žvirbliu. Jam beskraidant jį užpuola vanagas ir jis nuskrenda žemyn kaminu į raganos ponios Mim apartamentus. Merlinas spėja laiku pasirodyti prieš Mim nužudant Vortą. Jiedu susigrumia magijos kovoje; kitaip nei Merlino, jos magija remiasi gudrybėmis. Įveikęs Mim Merlinas įrodo, kad tikroji galia slypi žiniose ir išmintį.
Kėjus įšventinamas į riterius. Dėl tam tikrų susiklosčiusių aplinkybių Vortas paskiriamas jo ginklanešiu. Turnyro metu Vortas suvokia, jog paliko Kėjaus kalaviją vienoje iš užeigų ir išskuba jo parnešti. Pakeliui jis randa akmenyje įstrigusį kalaviją ir jį ištraukia. Jam parnešus šį kalaviją, visi išsyk suvokia, kad tai tas pats kalavijas iš pranašystės. Vortui tenka dar sykį įrodyti, kad tai jis ištraukė kalaviją. Šįkart prašvinta dangus ir visi ima šaukti: „Šlovė karaliui Artūrui!“.
Artūras karūnuojamas. Merlinas išpranašauja, kad Artūras vadovaus vadinamiesiems Apskritojo stalo riteriams, tapsentiems didžiomis legendomis.

Atsiliepimai

Filmas buvo komerciškai sėkmingas; 1963 m. Šiaurės Amerikoje surinkęs 4,75 mln. JAV dolerių, buvo šeštas pelningiausias tų metų filmas. Tinklalapyje Rotten Tomatoes.com filmas surinko 74 % iš 100 įvertį.
Savo knygoje „The Best of Disney“, Neil Sinyard teigė, kad nepaisant to, jog filmas netapo plačiai žinomu, jo animacija išties puikiai susisteminta bei tai, kad šis filmas yra bene filosofiškiausias iš visų „Disney“ filmų. Sinyard daro prielaidą, kad skirtumai tarp Merlino ir Mim veikėjų atspindi dažnai nesutapdavusias paties V. Disnėjaus ir jį kritikuojančių kritikų nuomones.
Stanislovas Didžiulis

Biografija

Iki 1863 m. mokėsi Panevėžio gimnazijoje, vėliau – privačiai pas Andrioniškio kunigą A. Viskantą. Jo įkvėptas pradėjo kaupti biblioteką. Knygas pirko viešėdamas didesniuose miestuose, parsisiųsdavo iš Vilniaus, Varšuvos ir kitų knygynų. Knygas dailiai įrišdavo, antspauduodavo bibliotekos spaudu, įrašydavo katalogo kortelėje. Seniausia bibliotekos knyga buvo Konstantino Sirvydo „Punkty kozan do…”, išleista 1625 m. Vilniuje. Be to, joje buvo brolių Juškų dainų rinkiniai, net 18 knygelių vyskupo Motiejaus Valančiaus raštų.
S. Didžiulis buvo vienas pirmųjų nelegalios literatūros platintojų, rinko tautosaką, rašė periodikoje. 1895 m. organizavo 9 valsčių prašymą carui, kad būtų leista lietuviška spauda. Dalyvavo 1905–1907 m. įvykiuose, 1905 m. gruodžio 4 d. – Didžiojo Vilniaus Seimo dalyvis.
1906 m. vasario 14 d. su sūnumis suimtas, kalintas, paleistas už užstatą, bet netrukus vėl suimtas, 1907 m. nuteistas kalėti iki gyvos galvos ir ištremtas į Kanską Sibire.
1917–1924 m. su šeima gyveno Jaltoje, 1924 m. paralyžuotas grįžo į gimtinę.

Biblioteka

Daugiau kaip 400 knygų buvo lietuvių kalba, beveik 300 – lenkiškų, 30 rusiškų, 17 vokiškų, 3 prancūziškos ir 3 lotyniškos. Šiuo metu bibliotekos spaudiniai saugomi Vilniaus universiteto bibliotekoje – 230, Kauno technologijos universiteto bibliotekoje – 88, Lietuvos mokslų akademijos bibliotekoje – 59, Kauno apskrities bibliotekoje – 18 bei Antano Baranausko ir Antano Vienuolio muziejuje – 62.
Pagreitis

Pagreičio radimas grafiniu būdu

Pagreitį galima apskaičiuoti ir remiantis greičio grafiku Atkarpos BC ilgį, kuris lygus greičio pokyčiui , padaliję iš atkarpos AC ilgio, atitinkančio laiką t, gausime pagreičio vertę.
Jeigu kūnas juda pastoviu pagreičiu a (pavyzdžiui, laisvai krentantis akmuo), jo greitis didėja tiesiškai. Tarkime per pirmą sekundę akmens įsibėgėjo iki 1 m/s, po antros sekundės greitis jau 2 m/s, po trečios – 3 m/s ir t. t. Grafike tai matoma kaip tiesė, kylanti kampu nuo t ašies. Kuo didesnis pagreitis, tuo statesnis šis kampas.
Nueitas kelias S yra vidutinio greičio ir praėjusio laiko sandauga:
Tarkim, mūsų pavyzdyje po penkių sekundžių  m. Grafiškai, nueitas kelias yra geometrinės figūros plotas. Šios figūros apatinė kraštinė yra laiko ašis (t), kairioji kraštinė yra greičio ašis (v), dešioji kraštinį lygiagreti kairiajai kerta galutinį laiką atitinkančius taškus (B, C). Viršutinė kraštinė yra greičio kitimo kreivė laikui bėgant. Mūsų atveju (greitis kinta tiesiškai) ši figūra yra stačioji trapecija, ir nueito kelio formulė sutampa su šios trapecijos ploto formule. Figūros ploto taisyklė lieka teisinga ir jei greitis kinta kaip nors kitaip (tarkim kvadratiškai), tačiau tada plotui skaičiuoti reikia sudėtingesnių būdų.

Dinamikoje

Klasikinėje mechanikoje antrasis Niutono dėsnis formuluojamas taip: kūną veikiančių jėgų atstojamoji F yra lygi kūno masės ir pagreičio sandaugai:
Ekrazitas

Ekrazitas (angl. ecrasite) – sprogstamoji medžiaga, esanti amonio krezilato ir pikrino rūgšties mišinys, nejautrus drėgmei, smūgiui ir ugniai. Ekrazitą 1888–1889 m. išrado Siersch ir Kubin, jis buvo naudojamas Austrijoje artilerijos sviediniams užtaisyti.
Ekrazitas gaminamas neutralizuojant sotųjį trinitrokrezolio tirpalą amoniaku. Gaunama druska, panaši į amonio pikratą.
Ekrazitas yra skaisčiai geltona kieta medžiaga. Paliesta ji atrodo vaškiška, lydosi apie 100 °C. Padegtas atvira liepsna ekrazitas dega nedetonuodamas. Detonaciją galima ekrazitui degant uždaroje erdvėje. Ekrazitas nejautrus trinčiai. Jo iniciacijai reikia detonatoriaus. Kelią plačiam jo naudojimui užkirto keli nepaaiškinti sprogimai užtaisant artilerijos sviedinius.
2420 Čiurlionis

Charakteristikos

Juda elipse, vidine asteroidų žiedo dalimi 384 mln. km nuo Saulės. Prie Žemės nepriartėja arčiau kaip per 180 mln. km, todėl plika akimi nematomas.

Atradimas ir stebėjimas

1975 m. spalio 3 d. Krymo observatorijoje asteroidą atrado Nikolajus Černych. Atradimo metu asteroidas buvo pastebėtas Žuvų žvaigždyne kaip 16-16,5 dydžio objektas. Jis buvo stebimas iki lapkričio 8 d. Tarptautinio mažųjų planetų centro kataloge įrašytas kaip 1975 TN, vėliau gavo dabartinį pavadinimą.
Jam apskriejus visą savo orbitą, beveik vienu metu jį stebėjo kelios observatorijos. Tai buvo rugpjūčio 29 d. Vėliau viena JAV observatorija jį stebėjo spalio 15 d. Tarpt. mažųjų planetų centro astronomas Brajanas Marsdenas patikslino asteroido orbitą. 1981 m. asteroidas stebėtas N. Zelandijoje. Iš 3 asteroido opozicijų 1975, 1979 ir 1981 m. buvo galutinai apskaičiuota orbita. 1981 m. rugpjūčio 1 d. gavo nuolatinį numerį.
Gintautas Abarius

Biografija

Tėvas Lionginas Abarius. Žmona Violeta (g. 1959 m.). Dukra Silvija. Sūnus Dovydas.
1983 m. baigė Lietuvos konservatoriją, Jurgio Karnavičiaus fortepijono klasę.
1977–1979 m. Lietuvos konservatorijos, 1981–1987 m. ir 1994–1999 m. Vilniaus B. Dvariono muzikos mokyklos koncertmeisteris.
Mirė nuo gerklės vėžio.

Kūryba

Sukūrė 1991 m. „Džiazo mišias“ chorui, solistams ir orkestrui, džiazo, pramoginės, kamerinės instrumentinės, teatro, TV spektaklių, kino muzikos, giesmių, dainų vaikams.
1987 m. estrados artistų konkurse Maskvoje jo vadovaujamas džiazo kvartetas, veikęs 1987–1990 m., laimėjo Didįjį prizą. Nuo 1993 m. koncertavo kaip džiazo trio (saksofonininkas Aleksandras Fedotovas, būgnininkas Arkadijus Gotesmanas, vėliau Arvydas Jofė) pianistas. Koncertavo Europoje, Šiaurės Amerikoje, Afrikoje, dalyvavo džiazo festivaliuose.
Vadovavo Rolio miesto Tarptautinės Aukštesniojo pašaukimo bažnyčios (Higher Call International Church) chorui ir instrumentiniam ansambliui. Įkūrė netradicinę grupę „Baltic Aveniu“. Joje grojo su dviem baltaodžiais amerikiečiais (bliuzo, kantri ir bliugraso gitaristu bei sunkiojo metalo būgnininku), rengėsi savo antrojo originalių pjesių albumo įrašams.
Kbps

Kbps (kilobitai per sekundę) – duomenų siuntimo greičio matavimo vienetas. Vienas Kbps yra 1000 bitai (125 ASCII koduoti simboliai) per sekundę.
Kartais vienu Kbps laikoma 1024 bitų per sekundę perdavimo sparta, tačiau tokie atvejai reti ir ši interpretacija nėra standartinė. Įprastai 1024 bitų per sekundę greitis vadinamas vienu kibitu per sekundę ir žymimas Kibit/s (1 Kibit/s = 1,024 bps).
Stambesnis vienetas yra Mbps (megabitai per sekundę), šis matavimo vienetas yra tūkstantį kartų didesnis ir yra lygus 1000 Kbps.
Mažiausias galimas duomenų srautas bendravimui yra 4 Kbps. Paprastiems judantiems vaizdams reikia bent 32 Kbps. Kompaktinio disko informacijos atkūrimo greitis yra apie 1411 Kbps, o DVD – 8000 Kbps.
Šlaunis

Šlaunis – kojos dalis, nuo klubo iki kelio sąnario. Ją sudaro šlaunikaulis ir aplink jį supantys audiniai.

Raumenys

Šlaunies raumenų yra 3 grupės: priekinė, vidinė ir užpakalinė. Priekyje esantis keturgalvis raumuo susideda iš 4 susiliejančių raumenų. Jis padeda pritraukti šlaunį prie pilvo, ir, svarbiausia, tiesia koją per kelį. Vidinę grupę sudaro 5 raumenys, pritraukiantieji koją prie vidurinės plokštumos, prie kitos kojos. Užpakaliniai 3 raumenys traukia šlaunį užpakalį ir lenkia kelį.

Kraujagyslės

Kraujagyslės (šlauninė arterija ir vena) iš dubens leidžiasi į šlaunikaulio priekį, toliau pereina į vidinę pusę ir pakinklį, iš ten - į blauzdą.
Vaikų Eurovizijos dainų konkursas 2012

Logotipas ir grafinis dizainas

Architektas buvo Frits van Dongen. Konkurso šūkis „Break The Ice“ buvo paskelbtas 2012 m. rugsėjo 6 dieną. Bilietai į konkursą buvo parduoti 2012 m. rugsėjo 10 d.

Dalyvaujančios šalys

2012 m. rugsėjo 1 d. EBU pranešė, kad dvylika šalių dalyvaus 2012 konkurse. Albanija, Azerbaidžanas, Izraelis debiutavo 10-ajame konkurse, nors Bulgarija, Latvija, Lietuva ir Makedonija pasitraukė iš konkurso.
Lietuvos savivaldybių indeksas

Lietuvos savivaldybių indeksas – Lietuvos laisvosios rinkos instituto kasmet nuo 2011 m. skelbiamas indeksas, kuris vertina, kaip savivaldybėse yra užtikrinama žmonių ekonominė laisvė. Šiame indekse savivaldybės vertinamos balais ir išrikiuotos nuo geriausios iki blogiausios pagal tai, kaip savivaldybėse yra užtikrinama žmonių ekonominė laisvė. Geriau vertinamos tos savivaldybės, kurios užtikrina žmogaus laisvę rinktis, skatina privačią iniciatyvą, kuria palankias verslo sąlygas, taupo išteklius, garantuoja savo veiklos skaidrumą. Miestų ir ne miestų savivaldybės indekse išrikiuojamos atskirai.
Džersi Sitis

Istorija

Dabartinėje Džersi Sičio teritorijoje gyventa vietinių indėnų genčių leni-lenapių (vėliau pavadintų delevarais). Beieškodamas alternatyvaus maršruto link Rytų Azijos, 1609 m. čia apsilankė jūrininkas Henris Hadsonas. Vėliau, įsigiję žemę iš vietinių, olandai nesėkmingai bandė vietovėje įkurdinti gyvenvietes. Daugelis jų buvo nusiaubtos vietinių dėl nesutarimų su naujakuriais.
JAV nepriklausomybė karo metu teritorija buvo britų, kurie taip pat kontroliavo ir Niujorką, valdžioje. Po karo šioje vietovėje pradėta formuoti Džersi Sičio pagrindus. Miestas įkurtas 1820 m.
Didžiąją dalį XIX–XX a. Džersi Sitis buvo prieplaukos ir gamybos miestelis. Kaip ir Niujorkas, Džersi Sitis buvo vartai į Jungtinės Valstijas daugeliui imigrantų.
Aštuntajame XX a. dešimtmetyje miestą užklupo ekonominis sunkmetis, pasiturintys gyventojai išsikeldino į priemiesčius, išaugo nusikalstamumas, politinė korupcija ir kt. Nuo 1950 iki 1980 m. miestas neteko 75 000 gyventojų, o nuo 1975 iki 1982 m. – 5000 darbo vietų (arba 9 % darbo jėgos). 9-ajame dešimtmetyje pradėta pertvarkyti miesto kranto liniją, kurią anksčiau buvo užėmę geležinkeliai ir fabrikai. Sparti aukštybinių pastatų statyba vėl paskatino gyventojų skaičiaus augimą.
Kęstutis Betingis

Biografija

VU Teisės fakultete baigė teisę, įgijo teisininko kvalifikaciją.
Nuo 1997 m. balandžio 29 d. iki 2002 m. balandžio 11 d. LR generalinio prokuroro pavaduotojas, Lietuvos Respublikos generalinė prokuratūra.
Buvęs Kauno apygardos prokuratūros vyriausiasis prokuroras (nuo 2002 m. balandžio 11 d.). Buvo nepagrįstai perkeltas į žemesnes pareigas (Generalinei prokuratūrai vadovavęs Raimondas Petrauskas skyrė tarnybinę nuobaudą), kai 2010 m. pavasarį buvo suabejota Betingio tinkamumu eiti pareigas, kuomet Šlienavoje ant Kauno marių kranto rastas beveik 7 mėnesius nesėkmingai ieškoto Drąsiaus Kedžio kūnas. Tuomet R. Petrausko nurodymu buvo sudaryta speciali komisija, pareiškusi, kad Kauno apygardos vyriausiasis prokuroras galbūt pažeidė tik prokuroro etiką bendraudamas su žiniasklaidos atstovais.
Pasaulinės sistemos teorija

Pasaulinės sistemos teorija – teorija apie socialinę visuomenių sistemą.
Pasaulinės sistemos teorija tiria visuomenių sistemų, o ne atskirų sociumų, socialinę evoliuciją, skirtingai negu kiti sociologinių tyrimų būdai, kai tiriamos atskiros visuomenės, o ne jų sistema. Ši teorija tiria ne tik atskiras visuomenines sistemas, bet ir jų įtaką viena kitai, net visų sistemų sąveiką. Toks būdas buvo pasiūlytas 1970 m. Andrė Franko, Imanuelio Valerstaino, Samiro Amino ir Arigio Džovanio. Svarbiausias pasaulinės sistemos tyrėjas, padėjęs jos pamatus, buvo Fernandas Broderis. Todėl neatsitiktinai pagrindinis pasaulinės sistemos analizės centras Brimingtone, prie Niujorko universiteto, yra pavadintas Fernando Broderio vardu.

Pasaulinė sistema pagal Imanuelį Valerstainą

Labiausiai paplitusi teorija apie pasaulinę sistemą pasiūlyta I. Valerstaino. Pagal ji pasaulinė sistema gimė „ilgame XVI amžiuje“ (apie 1450 m. – 1650 m.) ir palaipsniui apėmė visą pasaulį. Iki to laiko pasaulyje egzistavo daug pasaulinių sistemų. Tas sistemas Valerstainas skirsto į tris grupes: mini, ekonominės ir imperinės sistemos.

Mini sistemos buvo charakteringos pirmykštėms visuomenėms. Sudėtingoms agrarinėms visuomenėms charakteringos ekonominės ir imperinės sistemos. Ekonominėse sistemose visuomenė jungiasi tampriais ekonominiais ryšiais, jos iškyla kaip atskiri evoliuciniai, bet ne politiniai vienetai. Pagal Valerstainą, visi ikikapitalistiniai pasauliai anksčiau ar vėliau virsta imperijomis per politines sąjungas, vadovaujamas vienos valstybės. Vienintelė išimtis, tai viduramžių Europos ekonominė sistema, kuri virto imperine sistema, o dabartiniu laikotarpiu – kapitalistine pasauline sistema.

Pasaulinė sistema pagal Andrė Gunderį Franką

A. G. Franko pasiūlyta pasaulio sistema akivaizdžiai skiriasi nuo Valerstaino sistemos. Frankas atkreipia dėmesį į tai, kad tuo pačiu metu negali egzistuoti daugybė pasaulinių sistemų, todėl pats terminas "pasaulinė sistema" negali būti teisingas. Pagal Franką, galima kalbėti tik apie vieną pasaulinę sistemą, kuri atsirado ne anksčiau kaip prieš 5000 metų, o paskui per daugybe ekspansijos ir kolonizacijos ciklų apėmė visą pasaulį. Pasaulinės sistemos centras ne kartą keitėsi. Galiausiai jos centru tapo Europa, o paskui Šiaurės Amerika. Ilgą laiką pasaulio centras buvo Kinijoje. Dabar Kinijos kilimą jis interpretuoja kaip pasaulinės sistemos centro sugrįžimą į savąją vietą po trumpo Europos-Šiaurės Amerikos dominavimo.
FBK Kaunas

Istorija

1960 m. prie Kauno radijo gamyklos suburtas klubas kaip „Banga“  ir iškart gavo teisę žaisti TSRS varžybose, kurią po 1962 m. perleido Klaipėdos „Granitui“. „Banga“ sovietmečiu buvo vienas stipriausių futbolo klubų Kaune. Atgavus Nepriklausomybę, prie „Bangos“ 1991 m. vasarą prijungta Vilija Kaunas. Klubas buvo reorganizuotas 1993 m., pirmoji treniruotė įvyko gruodžio 27 d., o FBK Kaunas oficialiai įsteigtas gruodžio 30 d. 1999 m. rudenį klubas buvo trumpam pervadintas Kauno „Žalgiriu“.
Po Nepriklausomybės atgavimo iš pradžių klubas buvo stipriausias mieste, tačiau netrukus jį pranoko Inkaras Kaunas. Devinto dešimtmečio pabaigoje FBK Kaunas vėl tapo stipriausia miesto komanda. 
FBK Kaunas 1990–2008 m. žaidė visuose aukščiausiosios lygos čempionatuose, 8 kartus laimėjo pirmenybių auksą (6 kartus – iš eilės). 1996 m. tapo pirmąja Kauno miesto istorijoje komanda, žaidusia Intertoto taurės turnyre, o 2000 m. – Čempionų lygos turnyre. 2008 m. rugpjūčio 5 d. FBK Kaunas pasiekė istorinę pergalę: atrankoje į Čempionų Lygą eliminavo elitinį škotų klubą Glasgow Rangers (0:0 išvykoje, 2:1 namie) ir pateko į trečiąjį atrankos etapą, kur nusileido AB Alborg klubui.
2009 m. pradžioje apeliuodamas į nesąžiningą teisėjavimą 2008 m. sezone, FBK Kaunas pasitraukė iš elitinio diviziono, o LFF ją pašalino ir iš I lygos. 2009 m. komanda be rimtos konkurencijos laimėjo II lygą, o 2010 m. – I lygą ir pateko 2011 m. į aukščiausiąjį divizioną. Tačiau tų metų pradžioje iš pagrindinių rėmėjų pasitraukė Vladimiras Romanovas ir FBK Kaunas pateko į finansinę krizę, kurios pasekmės – atimti 6 taškai, parduoti geriausi žaidėjai, o namų rungtynės buvo žaidžiamos ne Kaune, bet Marijampolėje. Tačiau birželio 26 d. klubas sugrįžo į S. Dariaus ir S. Girėno stadioną ir pasiekė pirmąją sezono pergalę (4:0 prieš „Atlantą). 2012 m. klubas merdėjo, nutraukė savo veiklą – praktiškai visi žaidėjai išvyko į kitas komandas, klubo administracijoje liko tik keletas darbuotojų, o komanda niekur nedalyvavo – jos paprasčiausiai nebeliko. Ilgai buvo neaišku kurioje Lietuvos futbolo lygoje jis žais. Ištikimiausių sirgalių „Kaunas Ultras“ iniciatyva, buvo sukurtas naujas futbolo bendruomenės klubas „Kaunas“, kuris toliau bandė tęsti klubo tradicijas, tačiau ir šis projektas žlugo. 2013 m. sporto mokyklos Tauras pagrindu buvo įkurtas naujas klubas atstovaujantis Kauną - FK Spyris Kaunas.
Daina Kaknevičienė

Biografija

1972 m. baigė Kauno medicinos institutą Provizorė (vaistininkė). Personalinės įmonės vyr. vaistininkė, UAB „Veisiejų vaistinė“ direktorė.
1993 m. Tėvynės sąjungos Lazdijų rajono skyriaus narė. Nuo 2007 m. Lazdijų rajono savivaldybės tarybos narė.
Veisiejų parapijos bažnyčios choro narė. Našlė, vaikai Goda, Gediminas.
Automorfinis skaičius

Automorfinis skaičius tai toks skaičius, kuri yra lygus savo kvadrato paskutiniesiems skaitmenims. Pavyzdžiui, 1² = 1, 5² = 25, 6² = 36, 25² = 625.
Visų automorfinių skaičių (išskyrus 1) paskutinis skaitmuo yra 5 arba 6. Žinant du automorfinius skaičius - k-skaitmenų n>1, ir daugiausiai 2k-skaitmenų n', naują automorfinį skaičių galima suskaičiuoti pagal formulę n'=3\cdot n^2 - 2\cdot n^3\bmod{10^{2k}}.
Kiekvienam k>1 yra daugiausiai du k-skaitmenų automorfiniai skaičiai, kurių vienas baigiasi skaitmeniu 5, kitas - 6.
Karavela

Karavela (portug. Caravela) – sala Atlanto vandenyne, Bižagošo salyno, priklausančio Bisau Gvinėjai, šiaurinėje dalyje. Užima 128 km² ir yra antra pagal dydį salyno sala. Kranto linijos ilgis – 56,6 km. Vakaruose užsibaigia Akudamos kyšuliu. Į rytus nuo Karavelos yra Karašė (atskirta 1 km pločio sąsiauriu).
Sala daugiausia apaugusi miškais ir mangrovių sąžalynais, yra smėlio paplūdimių.
2001 m. Karaveloje gyveno 10 510 žmonių.
Sodininkystė

Sodininkystė – mokslas apie sodus; augalininkystės šaka. Sodas gali būti kolektyvinis sodas, žemės ūkio, Botanikos sodas, Miško botanikos sodas ir pan.

Lietuva

Lietuvoje mokslo tyrimus vykdo Lietuvos sodininkystės ir daržininkystės institutas. 1959 m. gegužės mėn. – 1999 m. Vilniuje buvo leidžiamas Lietuvos mokslinis gamybinis iliustruotas sodininkystės, daržininkystės, bitininkystės ir gėlininkystės mėnesinis žurnalas „Mūsų sodai“. Leido Lietuvos sodininkystės draugija ir kiti.
Ultima Online

Istorija

Idėja, sukurti maginės fantastikos žaidimą, kurį tarpusavyje galėtų žaisti keli tūkstančiai žmonių, kilo projektuotojui Richard Garriott. Nors tuo metu jau buvo keletas žaidimų, tokių kaip „The Realm Online“, „Neverwinter Nights“ (AOL versija) ir „Meridian 59“, leidusių internetu tarpusavyje žaisti šimtams žmonių, „Ultima Online“ buvo numatyta sukurti su daug pažangesne grafika ir žaidimo mechanika. Kūrėjų komandą sudarė R. Garriott, Starr Long, Rick Delashmit, prie jų šiek tiek vėliau prisijungė ir Raph Koster, tapęs vyriausiuoju projektuotoju. Kosteris įkvėpimo sėmėsi iš ankstesniųjų interneto žaidimų, kaip kad „DartMUD“.
Projekto pradžia buvo 1995 m., o 1996 m. žaidimas buvo pristatytas E3 parodoje. Žaidimo kūrimas pareikalavo daug didesnių lėšų nei kiti įprasti to meto žaidimai, kadangi reikėjo įrengti serverius ir užtikrinti sklandų prisijungimą prie jų. „Ultima Online“ žaidėjams leido statytis namus virtualiame pasaulyje, suteikė įgūdžiais paremtą veikėjo vystymo sistemą (be lygių ar klasių), amatais paremtą ir pačių žaidėjų valdomą ekonomiką ir nevaržomą PvP kovų sistemą.
Pasirodžius žaidimui, jis gana greit išpopuliarėjo ir nepaisant didelių serverių trukdžių per pirmuosius šešis mėn. abonentų skaičius pasiekė 100 000. Iš mėnesinio abonentinio mokesčio įmonė uždirbo nemažą pelną, o kitos bendrovės atkreipusios į tai dėmesį ėmė kurti savo pačių MMORPG žanro žaidimus.
FK Volga Nižnij Novgorod

Istorija

Klubas įkurtas 1963 m. sujungus Torpedo Gorkij ir Raketa Gorkij komandas.
Komanda iširo 1984 m., tačiau atkurta 1998 m.
Dar kartą klubas išformuotas po 2016 m. sezono.